ચોમાસાની શરૂઆત થતાની સાથે વરસાદ અને પવનને લઈને વીજવાયરોમાં શોક લાગવાના બનાવો બને છે. ત્યારે ધ્રાંગધ્રાની ખારીશેરી વિસ્તારમા સવારના વરસાદ પડયા બાદ વીજળીના થાંભલા પાસે પસાર થતી વાછરડીને શોક લાગતા ઘટના સ્થળે મોત નિપજ્યુ હતું. આથી વિસ્તારના લોકો દ્વારા વધુ કોઈ મોટી દુર્ધટના ન બને તે માટે તાત્કાલિક પીજીવીસીએલમાં જાણ કરી વીજપુરવઠો બંધ કરવાયો હતો. જ્યારે પીજીવીસીએલના કર્મીઓ ઘટના સ્થળે આવી લાઈન રિપેરીંગ કામકાજ હાથ ધર્યું હતું